A Pro Agricultura Transilvaniae-díj

Az RMGE Maros által idén alapított Pro Agricultura Transilvaniae-díj kitüntetettjei elévülhetetlen érdemeket szereztek a szervezet harmincéves tevékenységében. A díjazottak névsora: **Kovács Marika**, a szegedi Progress Alapítvány alelnöke; **Somogyi György**, a szegedi fűszerpaprika-kutató intézet volt igazgatója; **Jakab Sámuel** agrárkutató, a Szent István Egyetem nyárádszeredai kihelyezett kertészmérnöki tagozatának dékánja; **György Sándor** zöldségtermesztési és nemesítési mérnök; **Máthé László** agronómus, a megyei szervezet volt alelnöke; **Kiss Károly** mérnök, a Temes megyei gazdaszervezet volt elnöke és **Torda Márta**, a budapesti Agrárminisztérium munkatársa. Posztumusz kitüntetést kapott **Csomós Attila** mérnök, az RMGE Maros volt elnöke; **Tamás Lajos**, az RMGE Maros egykori elnöke, a nyárádszeredai kertészmérnöki kar volt oktatója és **Nemes József**, a hármasfalusi gazdakör alapítója és elnöke.